Henrik Nielssøn

Henrik Nielssøn (ca. 1500–1567) var en norsk geistlig.

Biografi
Henrik var utenomekteskapelig sønn av riksråd Nils Henriksson. Han studerte fra 1518 i Rostock,Se immatrikulering av Henrik Nielsson i Rostocker Matrikelportal og deretter fikk han, som født utenfor ekteskap, pavelig dispensasjon til å virke som kannik ved Nidaros domkapittel. Han ble etterhvert sokneprest til Inderøy.

Henrik var utpreget antidansk og prosvensk.

Henriks uekteskapelige sønn Christopher Henrikssøn var sokneprest til Stjørdal, og Henriks datter, som også var uekteskapelig og hvis navn er ukjent for ettertiden, ble gift med farens etterfølger som kannik og sokneprest. Henrik hadde gode forbindelser med sin fars familie, og han var formynder for nevøen Aage Bielke, halvsøsteren Lucie Nielsdatters sønn, da denne i en alder av sju år arvet Austråttborgen etter sin far.

 Referanser 

Litteratur
 Oscar Albert Johnsen. «Henrik Nielssøn» I: Norsk biografisk leksikon; 1. utg.; bd 10; 1949

Kategori:Norske katolske prester
Kategori:Norske kanniker